Online Ομαδική Συστημική Αναπαράσταση 22/04/2026
2026-04-22 18:00 - 21:00 (Europe/Athens)
Η Συστημική Αναπαράσταση είναι μια έντονα βιωματική προσέγγιση που φέρνει στην επιφάνεια τις κρυφές δυνάμεις που επηρεάζουν τη ζωή μας. Μας βοηθά να κατανοήσουμε ότι δυσκολίες ή μοτίβα που επαναλαμβάνονται δεν προέρχονται πάντα αποκλειστικά από εμάς, αλλά συχνά συνδέονται με άλυτα ζητήματα που μεταφέρονται μέσα από το οικογενειακό μας σύστημα.
Γιατί είναι το ίδιο αποτελεσματική και online;Η δύναμη της διαδικτυακής συνεδρίας βασίζεται στην έννοια του «Πεδίου Γνώσης», ενός αόρατου δικτύου πληροφορίας που περιβάλλει κάθε σύστημα. Επειδή αυτό το πεδίο δεν περιορίζεται από τη φυσική παρουσία:

Η απόσταση παύει να έχει σημασία: η σύνδεση με το σύστημά σας και τη γενεαλογία σας παραμένει άμεση και ανεπηρέαστη.

Η πληροφορία είναι προσβάσιμη παντού: ακόμα και μέσω οθόνης, οι συμμετέχοντες ευθυγραμμίζονται με ακρίβεια στις δυναμικές που χρειάζονται επίλυση.

Η συγκέντρωση ενισχύεται: το ασφαλές και οικείο περιβάλλον του σπιτιού ευνοεί μια πιο βαθιά και ήρεμη εσωτερική επαφή.

Στην online διαδικασία, η τεχνολογία λειτουργεί απλώς ως μέσο σύνδεσης. Η ουσιαστική διεργασία λαμβάνει χώρα στο ίδιο το Πεδίο, εκεί όπου αναδύονται νέες προοπτικές και απελευθερώνονται δεσμοί του παρελθόντος, ανοίγοντας χώρο για περισσότερη ελευθερία στο παρόν.

Δια ζώσης Ομαδική Συστημική Αναπαράσταση 10/05/2026
2026-05-10 11:00 - 15:00 | HouseHub, Όθωνος 93, Κηφισιά, 14561, Greece
Οι συστημικές αναπαραστάσεις, όπως αναπτύχθηκαν από τον Bert Hellinger, αποτελούν μια βιωματική μέθοδο που μας βοηθά να κατανοήσουμε τις βαθύτερες δυναμικές που λειτουργούν μέσα στα ανθρώπινα συστήματα, όπως η οικογένεια, οι σχέσεις ή ακόμα και το επαγγελματικό περιβάλλον. Βασίζονται στην ιδέα ότι όλοι ανήκουμε σε συστήματα που διατηρούν μια εσωτερική τάξη και ισορροπία, η οποία επηρεάζει τη συμπεριφορά, τα συναισθήματα και τις επιλογές μας – συχνά ασυνείδητα.
Κατά τη διάρκεια μιας αναπαράστασης, ένα άτομο παρουσιάζει ένα θέμα που το απασχολεί και, με τη βοήθεια άλλων συμμετεχόντων ή συμβολικών αντικειμένων, «αναπαριστά» τα μέλη ή τα στοιχεία του συστήματός του στον χώρο. Μέσα από αυτή τη διαδικασία αποκαλύπτονται κρυφές συνδέσεις, επαναλαμβανόμενα μοτίβα και άλυτες δυναμικές, δίνοντας τη δυνατότητα για κατανόηση, αποδοχή και, πολλές φορές, βαθιά εσωτερική αλλαγή.
Με αφορμή τη Γιορτή της Μητέρας, η συνάντηση αυτή αποκτά έναν ιδιαίτερο συμβολισμό, καθώς θα δοθεί χώρος για να διερευνηθεί η σχέση με τη μητέρα – μια από τις πιο θεμελιώδεις και καθοριστικές σχέσεις στη ζωή κάθε ανθρώπου. Η εμπειρία αυτή προσφέρει έναν ασφαλή και υποστηρικτικό χώρο για εξερεύνηση, σύνδεση και εσωτερική εξέλιξη, τιμώντας παράλληλα τη σημασία της μητρικής παρουσίας στη ζωή μας.

Στη Χώρα του Παιδιού: Μια Εσωτερική Περιπέτεια Αυτογνωσίας- Θεσσαλονίκη
2026-06-06 11:00 - 16:00 | Ροή Πολύχώρος, Γεωργίου Σουρή 14, Θεσσαλονίκη, 55134, Greece
Για να ζήσεις την ενήλικη ζωή που πραγματικά θέλεις, χρειάζεται να αναλάβεις την ευθύνη να φροντίσεις το εσωτερικό σου παιδί. Όμως, όπως συμβαίνει στους περισσότερους ανθρώπους, μπορεί κι εσύ να έχεις περάσει χρόνια όπου το αγνοείς, το παραμελείς, το κριτικάρεις ή ακόμα και μπορεί και να το έχεις εγκαταλείψει.
Κι αυτό έχει συνέπειες: συνεχίζεις να συναντάς απογοήτευση και δυσκολίες σε διάφορους τομείς της ζωής σου. Ίσως μάλιστα να βλέπεις τα ίδια προβλήματα ή καταστάσεις να επαναλαμβάνονται ξανά και ξανά, όσο κι αν προσπαθείς να τα «διορθώσεις».
Ολοκληρώνοντας το βιωματικό εργαστήρι “Στη Χώρα του Παιδιού”, θα έχεις κάνει ένα βαθύ ταξίδι προς τον εαυτό σου. Θα έχεις συναντήσει το παιδί που κρύβεται μέσα σου, θα το έχεις ακούσει και θα του έχεις χαρίσει την αγκαλιά που πάντα περίμενε. Θα νιώθεις πιο ανάλαφρα, πιο γαλήνια, θα νιώθεις ανακούφιση.. Μέσα σου θα υπάρχει μια νέα αίσθηση φωτός, μια σιγουριά ότι μπορείς να φροντίζεις τον εαυτό σου με αγάπη και κατανόηση. Το ταξίδι αυτό θα σου αφήσει τρυφερότητα και την υπόσχεση μιας πιο αυθεντικής σχέσης με τον εαυτό σου και τους άλλους.
